**LĒMUMS**

Liepājā

|  |  |  |
| --- | --- | --- |
| 2024. gada 13. jūnijā |  Nr.288/6(prot. Nr.6, 46.§) |  |

Par izsoles noteikumu apstiprināšanu

zemes vienībai (zemes starpgabals)

Parka iela 2, Liepājā

Lai apstiprinātu izsoles noteikumus un sākuma cenu atsavināšanai nodotajam zemes starpgabalam, pamatojoties uz Pašvaldību likuma 10. panta pirmās daļas 16. punktu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, Publiskas personas mantas atsavināšanas likuma 3. panta pirmās daļas 1. punktu un 3. panta otro daļu, 4. panta ceturtās daļas 1. un 2. punktu, 5. panta pirmo un piekto daļu, 14. panta otro daļu, 29.1 pantu, 34. pantu, 36. panta pirmo daļu, Liepājas valstspilsētas pašvaldības domes 2024. gada 21. marta lēmumu Nr.119/3 "Par neapbūvēta zemesgabala, starpgabala Parka ielā 2, Liepājā, nodošanu atsavināšanai", SIA "Vindeks" 2023. gada 8. maija novērtējumu "Nekustamā īpašuma – zemes gabala Liepājā, Parka ielā 2 novērtējums" un SIA "Vindeks" 2024. gada 8. maija izziņu "Par nekustamā īpašuma – zemes gabala Liepājā, Parka ielā 2, pārvērtēšanu", sertificētas nekustamā īpašuma vērtētājas Anitas Vēdiķes (profesionālās kvalifikācijas sertifikāts Nr.76) 2023. gada 10. maija novērtējumu "Nekustamā īpašuma Parka iela 2, Liepāja, novērtējuma atskaite" un 2024. gada 9. maija izziņu, izskatot Liepājas valstspilsētas pašvaldības Dzīvojamo māju privatizācijas komisijas 2024. gada 15. maija lēmumu (sēdes protokols Nr.18/2.2.20) un Liepājas valstspilsētas pašvaldības domes pastāvīgās Finanšu komitejas 2024. gada 6. jūnija lēmumu (sēdes protokols Nr.6), Liepājas valstspilsētas pašvaldības dome **nolemj:**

1. Apstiprināt Liepājas valstspilsētas pašvaldībai piederošā nekustamā īpašuma Parka iela 2, Liepājā, kadastra numurs 17000220244, kas sastāv no zemes vienības ar kadastra apzīmējumu 17000220246, reģistrēts Liepājas pilsētas zemesgrāmatas nodalījumā Nr.100000671076, nosacīto cenu 39300 EUR (trīsdesmit deviņi tūkstoši trīs simti *euro*).

2. Apstiprināt Liepājas valstspilsētas pašvaldības domes 2024. gada 13. jūnija noteikumus Nr.34 "Nekustamā īpašuma – zemes vienības (zemes starpgabals) Parka iela 2, Liepājā (kadastra Nr.1700 022 0244) izsoles noteikumi".

3. Uzdot Liepājas Nekustamā īpašuma pārvaldei Publiskas personas mantas atsavināšanas likumā noteiktajā kārtībā organizēt lēmuma 1. punktā minētā īpašuma atsavināšanu.

4. Uzdot Liepājas valstspilsētas pašvaldības Dzīvojamo māju privatizācijas komisijai Publiskas personas mantas atsavināšanas likumā noteiktajā kārtībā apstiprināt izsoles rezultātus un izskatīt sūdzības par izsoles rīkotāja darbībām, ja tādas tiek iesniegtas.

5. Uzdot Liepājas Nekustamā īpašuma pārvaldei sagatavot nekustamā īpašuma pirkuma līgumu.

6. Pilnvarot Liepājas Nekustamā īpašuma pārvaldes vadītāju Liepājas valstspilsētas pašvaldības vārdā parakstīt nekustamā īpašuma pirkuma līgumu.

7. Liepājas valstspilsētas pašvaldības domes izpilddirektora vietniekam īpašumu jautājumos kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Kurzemes rajona tiesai, Izpilddirektora birojam, Finanšu pārvaldei, Dzīvojamo māju privatizācijas komisijai, Nekustamā īpašuma pārvaldei (galvenajai grāmatvedei) |